05/04/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27103. Información pública

ANUNCIO CLAVE: DH. W15.27103 O concello de Muros, con CIF P1505400-J, solicitou autorización para dotar á parroquia de Abelleira da infraestrutura de saneamento necesaria para a recollida e transporte das augas residuais que se xeran en dita parroquia, ata a súa conexión coa infraestrutura de saneamento existente na parroquia de Tal. Os colectores a instalar captarán tamén as augas residuais producidas nalgúns núcleos de poboación da parroquia de Tal, dimensionándose tamén para recoller no futuro as achegas da parroquia de Torea, situada a unha cota superior á de Abelleira. O saneamento farase en dúas fases: – 1.ª.–Comprenderá os núcleos de Pazo, Priegue, Abelleira, Cruceiro, Vilar, Bornalle e diseminado contiguo á estrada AC- 550. – 2.ª.–Comprenderá o núcleo de Rateira e poboación diseminada. Os colectores instalaranse no interior de gabias, sobre leito de area ou material granular e recubrimento mínimo medio de 1 m ou envolvente de formigón para pequenos recubrimentos. Proxéctanse pozos de rexistro con separación máxima de 50 m. Os pasos por pontes e obras de fábrica realizaranse mediante grampado dos tubos por medio de ancorares metálicos e chapa de protección. Implantaranse 4 estacións de bombeo, 3 na primeira fase, que se situarán a carón dos regatos Covela, Rateira e Mondelo, nos seus cruzamentos coa estrada AC - 550, e outra na segunda fase a situar no núcleo de Ventín. Afeccións ao dominio público hidráulico: 1) Fase n.° 1: – Cruzamento do regato Covela e dun afluente deste; instalación de colectores na zona de policía nas proximidades do núcleo de A Carballeira. – Cruzamento do regato Covela, instalación de colectores na zona de policía nas proximidades do núcleo de Sovalado. – Cruzamento do regato Covela pola estrada AC - 550; instalación dun pozo de bombeo (n.° 1) de augas residuais e de colectores na zona de policía. – Cruzamento do regato Rateira pola estrada AC - 550; instalación dun pozo de bombeo (n.° 2) de augas residuais e de colectores na zona de policía. – Cruzamento do regato Mondelo pola estrada AC - 550; instalación dun pozo de bombeo (n.° 3) de augas residuais e de colectores na zona de policía. – Cruzamento dun regato pola estrada AC - 550; instalación de colectores na zona de policía nas proximidades de Punta Salgueiro.2) Fase n.° 2: – Instalación dun colector e dun pozo de bombeo na zona de policía de canle do regato das Coyas nas proximidades do núcleo de Ventín. – Instalación de colectores na zona de policía de canle dos regatos Rateira e San Lourenzo. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 1 de marzo de 2010. O xefe do Servizo Territorial da Zona Galicia-Centro Justo Jesus Carmen Noelia Grozdanov Schaffner